Åpningsseremonien for Sommer-OL 2008

Åpningsseremonien for sommer-OL 2008 ble holdt på Beijing nasjonale stadion, også kjent som Bird's Nest, i Kinas hovedstad Beijing. Seremonien tok til klokken 20.00 lokal tid (UTC+8) 8. august 2008. Tallet 8 er i kinesisk kultur knyttet til lykke og trygghet. Arrangørene hevder at stadionet var fullsatt med 91 000 tilskuere.

Seremonien ble regissert av den kinesiske filmskaperen Zhang Yimou sammen med de kinesiske koreografene Zhang Jigang og Chen Yeiya. Komponisten Qigang Chen var musikalsk direktør. Seremonien fokuserte i stor grad på gammel kinesisk kultur og var svært kreativt utført. Dette var første gang man brukte værmoderasjonsteknologi for å forhindre regn. Det olympiske turneren Li Ning løp aller siste etappe av fakkelstafetten og så ut til å løpe gjennom luften langs toppringen av stadionet med fakkelen. Åpningsseremonien varte over fire timer og sies å ha kostet mer enn 100 millioner amerikanske dollar (om lag 600 millioner kroner) og ble applaudert av tilskuere og internasjonal presse som svært spektakulær. Mer enn 15 000 personer opptro under seremonien.

Fyrverkeriet bestod av 29 000 enkeltelementer, som ble avfyrt fra mer enn 1 800 forskjellige steder i Beijing. Antatt antall tv-seere var minst én milliard. 204 land marsjerte inn, mens mer enn åtti politiske ledere og kongelige var til stede.

Referanser

Eksterne lenker
 Åpningsseremonien for OL i Beijing 2008 – offisiell nettside
 Sekvensrekkefølge 

Sommer-OL 2008